Mestské zastupiteľstvo v Košiciach uznesením č. 443 prijatým na svojom  rokovaní dňa 10. decembra 2012 podľa § 6 zákona č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady v znení neskorších predpisov ustanovuje:

Všeobecne záväzné nariadenie mesta Košice č. 132
o miestnych daniach

P R V Á    Č A S Ť
VŠEOBECNÉ USTANOVENIA

§ 1
Účel a predmet

     Toto všeobecne záväzné nariadenie (ďalej len „nariadenie“) určuje najmä druhy miestnych daní, sadzby daní, oslobodenia od dane a zníženia dane. 

§ 2
Druhy daní a daňové kategórie

(1)	Miestne dane upravené týmto nariadením sú:
a)	daň z nehnuteľností, 
b)	daň za psa,
c)	daň za predajné automaty,
d)	daň za nevýherné hracie prístroje.

     (2) Pre účely tohto nariadenia sa určujú tri daňové kategórie, ktoré sú tvorené nasledovnými katastrálnymi územiami:

I.	kategória – katastrálne územia: Stredné Mesto
II.	kategória – katastrálne územia: Huštáky, Letná, Skladná, Čermeľ, Severné Mesto, Brody, Nové Ťahanovce, Terasa, Grunt, Železiarne, Furča, Južné Mesto, okrem ulíc Hraničná, Barčianska, Gavlovičova, Vozárova, Jazero,
III.	kategória- katastrálne územia: Ťahanovce, Kavečany, Luník, Myslava, Lorinčík, Pereš, Poľov, Šaca, Košická Nová Ves, Vyšné Opátske, Nižná Úvrať, Krásna, Barca, vrátane ulíc Hraničná, Barčianska, Gavlovičova a Vozárova, Šebastovce,  Kamenné.

D R U H Á    Č A S Ť
MIESTNE DANE

P R V Ý    D I E L 
DAŇ Z NEHNUTEĽNOSTÍ

P r v ý   o d d i e l
Daň z pozemkov

§ 3
Základ dane 

     (1) Základom dane z pozemkov, na ktorých je orná pôda, chmeľnice, vinice, ovocné sady  a trvalé trávnaté porasty je hodnota pozemku bez porastov určená vynásobením výmery pozemkov v m²  a hodnoty pôdy za 1 m² uvedenej v prílohe č. 1 tohto nariadenia. 

     (2) Základom dane z pozemkov, ktoré sú lesnými pozemkami, na ktorých sú hospodárske lesy a rybníkmi s chovom rýb a ostatnými hospodársky využívanými vodnými plochami, je hodnota pozemku bez porastov určená vynásobením výmery pozemkov v m² a hodnoty pozemku zistenej na l m² podľa predpisov o stanovení všeobecnej hodnoty majetku.1)

(3) Základom dane z pozemkov, na ktorých sú záhrady, zastavané plochy a nádvoria, ostatné plochy a stavebné pozemky, je hodnota pozemku určená vynásobením výmery pozemkov v m² a hodnoty pozemkov za l m² uvedenej v prílohe č. 2 tohto nariadenia.  

§ 4 
Sadzba dane
     
     Ročná sadzba dane z pozemkov sa určuje nasledovnými percentami zo základu dane vypočítaného podľa § 3:
________________________________________             I.kat.          II. kat.        III.kat.
a) orná pôda, chmeľnice, vinice, ovocné sady, trvalé          0,40	         0,40           0,40
trávnaté porasty           
b) záhrady                                                                            1,25	         1,00	    0,75            
c) zastavané plochy a nádvoria, ostatné plochy                   1,25	         1,00	    0,75
d) lesné pozemky, na ktorých sú hospodárske lesy, 	           0,35 	         0,35            0,35
rybníky s chovom rýb a ostatné hosp. využívané vodné            
plochy
e) stavebné pozemky  		           	                       1,25	          1,00          1,00.

D r u h ý   o d d i e l
Daň zo stavieb

§ 5
Základ dane

     Základom dane zo stavieb je výmera zastavanej plochy v m² .

§ 6
Sadzba dane

     (1) Ročná sadzba dane zo stavieb sa určuje za každý aj začatý m2 zastavanej plochy nasledovne:
                                                                                                                    I. kat.  II.kat.  III.kat.
___________________________________________________________€_____€_____€___
a) stavby na bývanie a drobné stavby, ktoré majú doplnkovú funkciu pre 
     hlavnú stavbu                                                                                       0,400    0,265   0,265
b) stavby na pôdohospodársku produkciu, skleníky, stavby pre vodné        
    hospodárstvo, stavby využívané na skladovanie vlastnej pôdohospo-              
    dárskej produkcie vrátane stavieb na  vlastnú administratívu               0,200    0,200   0,200                
c) stavby rekreačných a záhradkárskych chát a domčekov na                   
     individuálnu rekreáciu                                                                          1,000    1,000   1,000      
d) samostatne stojace garáže a samostatné stavby hromadných 
    garáži a stavby určené alebo používané na tieto účely, postavené         
    mimo bytových domov                                                                          1,150    1,000   0,800 
e) priemyselné stavby, stavby slúžiace energetike, stavby slúžiace 
    stavebníctvu, stavby využívané na skladovanie vlastnej produkcie   
    vrátane stavieb na vlastnú administratívu                                              4,000    3,500   3,500
f) stavby na ostatné podnikanie a na zárobkovú činnosť, skladovanie 
    a administratívu súvisiacu s ostatným podnikaním a so zárobkovou      
    činnosťou                                                                                                5,500  5,000    4,200                        
g) ostatné stavby neuvedené v písmenách a) až f)                                      3,000  2,000    1,000.

     (2) Správca dane určuje pri viacpodlažných stavbách uvedených v ods. 1 príplatok za podlažie v sume 0,16 eur za každé ďalšie podlažie, okrem prvého nadzemného podlažia, za každý aj začatý m 2.

T r e t í   o d d i e l 
Daň z bytov a z nebytových priestorov v bytovom dome

§ 7
Základ dane

Základom dane z bytov a z nebytových priestorov v bytovom dome (ďalej len „daň z bytov“) je výmera podlahovej plochy bytu alebo nebytového priestoru v m².

§ 8
Sadzba dane

     Ročná sadzba dane z bytov sa určuje za každý aj začatý m² podlahovej plochy bytu a nebytového priestoru nasledovne:

		                                                                                        I. kat.    II. kat.   III. kat.
                                                                                                                   €          €              €
a)  byty   					                                        0,398     0,332   0,332 
b) nebytové priestory v bytovom dome slúžiace na ostatné
    podnikanie a na zárobkovú činnosť, skladovanie a administratívu 
    súvisiacu s ostatným podnikaním a  zárobkovou činnosťou             3,000   2,000      1,500 
 c) nebytové priestory v bytovom dome slúžiace zdravotníckym
     zariadeniam, na ostatnú nepodnikateľskú činnosť                           1,700    1,300     1,000
 d) nebytové priestory v bytovom dome slúžiace na garážovanie         1,150    1,000     1,000.

Š t v r  t ý    o d d i e l 
Zníženie a oslobodenie od dane z nehnuteľností

§ 9
Zníženie dane 

     (1) Daň z pozemkov určená podľa prvého oddielu sa znižuje o 30 % u 
a) pozemkov vo vlastníctve občana v hmotnej núdzi alebo občanov starších ako 70 rokov, ak tieto pozemky slúžia výhradne na ich osobnú potrebu, 
b)  pozemkov, ktorých hospodárske využívanie je obmedzené vzhľadom na podkopanie.

     (2) Daň zo stavieb a daň z bytov určená podľa druhého a tretieho oddielu sa znižuje o 30 % u
a) stavieb alebo bytov slúžiacich zariadeniam na pracovnú rehabilitáciu a rekvalifikáciu občanov so zmenenou pracovnou schopnosťou, stavieb užívaných na účely sociálnej pomoci,
b) stavieb alebo bytov, ktorých využitie je obmedzené z dôvodu rozsiahlej rekonštrukcie, stavebnej uzávery alebo umiestnenia na podkopanom pozemku,
c) stavieb na bývanie a bytov vo vlastníctve občanov v hmotnej núdzi a občanov starších ako 70 rokov, ktoré slúžia na ich trvalé bývanie.

     (3) Daň zo stavieb a daň z bytov určená podľa druhého a tretieho oddielu sa znižuje o 50 % u 
   a) stavieb na bývanie a bytov vo vlastníctve občanov s ťažkým zdravotným postihnutím alebo držiteľov preukazu občana s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou sprievodcu, ako aj prevažne alebo úplne bezvládnych občanov, ktoré slúžia na ich trvalé bývanie, 
b)	múzeí, galérií, knižníc, divadiel, kín, amfiteátrov, výstavných siení a u osvetových zariadení.
§ 10
Oslobodenie od dane

     Od dane sú oslobodené, okrem prípadov podľa osobitného predpisu2) aj 
a)	pozemky, na ktorých sú  cintoríny, kolumbáriá, urnové háje a rozptylové lúky,
b)	pozemky verejne prístupných parkov, priestorov a športovísk,
c)	pozemky v chránených areáloch, alebo vo vyhlásených ochranných pásmach s tretím a štvrtým stupňom ochrany,
d)	pozemky funkčne spojené so stavbami slúžiacimi verejnej doprave, 
e) časti pozemkov, na ktorých sú zriadené meračské značky, signály a iné zariadenia bodov, geodetických základov, stožiare rozvodu elektrickej energie, stĺpy telekomunikačného vedenia a televízne prevádzače, nadzemné časti zariadení na rozvod vykurovacích plynov a pásy pozemkov v lesoch vyčlenené na rozvod elektrickej energie a vykurovacích plynov,
f) pozemky, ktorých hospodárske využívanie je obmedzené vzhľadom na ich postihnutie ekologickými katastrofami, na rokliny, výmole, vysoké medze s kroviskami alebo kamením, na genofondové plochy, brehové porasty a iné plochy stromovej a krovinatej vegetácie na nelesných pozemkoch s pôdoochrannou, ekologickou alebo krajinotvornou funkciou.
g) pozemky alebo ich časti a stavby vo vlastníctve štátom registrovaných cirkví alebo náboženských spoločností, ktoré neslúžia na podnikanie.

§ 11

     (1) Správca dane zníži daň alebo oslobodí od dane daňovníka, ktorý spĺňa podmienky pre zníženie alebo oslobodenie od dane k 1. 1. zdaňovacieho obdobia, za ktoré si uplatňuje nárok na zníženie alebo oslobodenie od dane.

     (2) Skutočnosti preukazujúce nárok na zníženie dane alebo oslobodenie od dane je daňovník, okrem občana staršieho ako 70 rokov, povinný preukázať v lehote určenej zákonom na podanie daňového priznania, to je do 31. 1. príslušného zdaňovacieho obdobia.  

     (3) Pri súbehu znížení podľa § 9 sa uplatní zníženie dane výhodnejšie pre daňovníka. 

D R U H Ý    D I E L 
DAŇ ZA PSA

§ 12
Základ dane

     Základom dane za psa je počet psov.

§ 13 
Sadzba dane

     Ročná sadzba dane za psa chovaného
a) v bytovom dome je                                                                                          40,00 €
b) v rodinnom dome alebo inom uzavretom objekte je                                       10,00 €.

§ 14
Zníženie dane

     (1) Ročná sadzba dane za psa, určená v § 13, sa znižuje o 50 % za psa:
a) chovaného ťažko zdravotne postihnutým občanom, ktorý je držiteľom preukazu občana s ťažkým zdravotným postihnutím alebo držiteľom preukazu občana s ťažkým zdravotným postihnutím so sprievodcom,
b) chovaného občanom starším ako 70 rokov,
c) sterilizovaného, 
d) opusteného alebo prevzatého z útulku,
e) so skúškami z výkonu minimálne 1. stupňa podľa národných alebo medzinárodných skúškových poriadkov.

     (2) Správca dane zníži daň k 1. 1. nasledujúceho zdaňovacieho obdobia po uplatnení nároku na zníženie dane u daňovníka, ktorý spĺňa podmienky pre zníženie dane.

§ 15 
Spôsob preukazovania zníženia dane 

Daňovník preukazuje skutočnosti týkajúce sa zníženia dane, okrem občana staršieho ako 70 rokov, hodnoverným dokladom preukazujúcim túto skutočnosť (napríklad preukaz ŤZP a ŤZP/S - ťažko zdravotne postihnutý a ťažko zdravotne postihnutý so sprievodcom, potvrdenie veterinárneho lekára o vykonanej sterilizácii psa, oznámenie o nájdení psa mestu, mestskej časti, veterinárnemu lekárovi, potvrdenie o prevzatí psa z útulku, potvrdenie o vykonaní potrebnej skúšky psa alebo zápisom vo výkonnostnom preukaze psa).

T R E T Í    D I E L
DAŇ ZA PREDAJNÉ AUTOMATY

§ 16
Základ dane

     Základom dane za predajné automaty je počet predajných automatov.

§ 17
Sadzba dane

     Ročná sadzba dane za predajné automaty je 100 eur za predajný automat.

§ 18
Oslobodenie od dane

     Od dane sú oslobodené predajné automaty vydávajúce výlučne ochranné prostriedky proti šíreniu nákazlivých pohlavných chorôb.

§ 19
Povinnosti prevádzkovateľa predajného automatu

(1) Prevádzkovateľ predajného automatu je povinný viesť evidenciu, ktorá obsahuje meno, priezvisko a adresu trvalého pobytu fyzickej osoby alebo obchodné meno, sídlo, IČO právnickej osoby, ktorá predajný automat prevádzkuje, výrobné číslo, evidenčné číslo, miesto a dátum začatia prevádzkovania predajného automatu.

(2) Prevádzkovateľ predajného automatu je povinný označiť každý automat štítkom s uvedením týchto údajov:
a)	názov, resp. meno prevádzkovateľa, 
b)	adresa,
c)  doklad o nadobudnutí a dátum uvedenia do prevádzky  a v prípade ukončenia prevádzky aj dátum  ukončenia  prevádzkovania.

Š T V R T Ý  D I E L
DAŇ ZA NEVÝHERNÉ HRACIE PRÍSTROJE

§ 20
Základ dane

     Základom dane je počet nevýherných hracích prístrojov.

§ 21
Sadzba dane

     (1) Ročná sadzba dane za nevýherný hrací prístroj je pre obe kategórie3) 166 eur za jeden nevýherný hrací prístroj.

     (2) Od dane sú oslobodené elektronické prístroje zabezpečujúce informácie prostredníctvom internetu.

§ 22
Povinnosti prevádzkovateľa nevýherného hracieho prístroja

     (1) Prevádzkovateľ je povinný viesť evidenciu, ktorá obsahuje meno, priezvisko a adresu trvalého pobytu fyzickej osoby alebo obchodné meno, sídlo, IČO právnickej osoby, ktorá nevýherný hrací prístroj prevádzkuje, výrobné číslo, evidenčné číslo, miesto a dátum začatia prevádzkovania nevýherného hracieho prístroja.
   
     (2) Prevádzkovateľ je povinný označiť každý nevýherný hrací prístroj štítkom s uvedením týchto údajov:
a) názov, resp. meno prevádzkovateľa, 
b) adresa,
c) doklad o nadobudnutí a dátum uvedenia do prevádzky a v prípade ukončenia prevádzky aj dátum  ukončenia  prevádzkovania. 

T R E T I A  Č A S Ť
SPOLOČNÉ USTANOVENIA 

§ 23

Správca dane nevyrubuje daň z nehnuteľnosti, daň za psa, daň za nevýherné hracie prístroje a daň za predajné automaty a to v úhrne do sumy troch eur.

§ 24

     Veci neupravené týmto nariadením sa riadia zákonom a osobitnými predpismi4).

Š T V R T Á  Č A S Ť
ZÁVEREČNÉ USTANOVENIA

§ 25
Zrušovacie ustanovenie

Zrušuje sa Všeobecne záväzné nariadenie č. 71 o miestnych daniach prijaté uznesením Mestského zastupiteľstva v Košiciach č. 628/2004, ako vyplýva zo zmien a doplnení vykonaných uznesením Mestského zastupiteľstva v Košiciach č. 635/2004, uznesením Mestského zastupiteľstva v Košiciach č. 931/2005, uznesením Mestského zastupiteľstva v Košiciach č. 1237/2006, uznesením Mestského zastupiteľstva v Košiciach č. 360/2007, uznesením Mestského zastupiteľstva v Košiciach č. 624/2008 a uznesením Mestského zastupiteľstva v Košiciach č. 671/2008.

§ 26
Účinnosť

 Toto nariadenie nadobúda účinnosť 1. januára 2013.

                                                                                             MUDr. Richard Raši, PhD., MPH
                                                                                                         primátor mesta Košice

Zverejnené:   14.12.2012

Príloha č. 1
k Všeobecne záväznému nariadeniu mesta Košice č. 
o miestnych daniach

Hodnota ornej pôdy a trvalých trávnatých porastov
podľa katastrálnych území
mesta Košice
	
			Hodnota v eurách/m²	
OKRES	KÓD KÚ	NÁZOV KATASTRÁLNEHO ÚZEMIA/OKRESU	      OP	      TTP	
					
802	OKRES	KOŠICE I.			
802	826928	STREDNÉ MESTO	0,3485	0,0484	
802	827029	HUŠTÁKY	0,3485	0,0484	
802	826952	LETNÁ	0,3485	0,0484	
802	827312	SEVERNÉ MESTO	0,3306	0,0285	
802	827444	KAMENNÉ	0,3306	0,0285	
802	827274	ČERMEĽ	0,2788	0,0697	
802	877891	BRODY	0,3306	0,0285	
802	881171	NOVÉ ŤAHANOVCE	0,2519	0,0365	
802	827452	ŤAHANOVCE	0,2519	0,0365	
802	823678	KAVEČANY	0,1361	0,0202	
					
803	OKRES	KOŠICE II.			
803	827207	TERASA	0,3502	0,0902	
803	881228	GRUNT	0,3502	0,0902	
803	827142	LUNÍK	0,3502	0,0902	
803	827428	MYSLAVA	0,2921	0,0610	
803	833134	LORINČIK	0,3160	0,1138	
803	827401	PEREŠ	0,3502	0,0902	
803	827495	POĽOV	0,3651	0,0909	
803	827509	ŠACA	0,3385	0,0932	
803	878049	ŽELEZIARNE	0,4491	0,0932	
					
804	OKRES	KOŠICE III.			
804	827339	FURČA	0,2224	0,0630	
804	827347	KOŠICKÁ NOVÁ VES	0,2635	0,0630	
					
805	OKRES	KOŠICE IV.			
805	827118	JUŽNÉ MESTO	0,4889	0,1098	
805	881317	SKLADNÁ	0,4889	0,1098	
805	827088	VYŠNÉ OPATSKE	   0,3870	0,0710	
805	881406	NIŽNÁ ÚVRAŤ	0,3870	0,0710	
805	877999	JAZERO	0,3727	0,0580	
805	828416	KRÁSNA NAD HORNÁDOM	  0,3727	0,0580	
805	827380	BARCA PRI KOŠICIACH	    0,3890	0,0580	
805	860701	ŠEBASTOVCE	        0,4438	       0,1042	

Príloha č. 2
k Všeobecne záväznému nariadeniu mesta Košice č. 
o miestnych daniach

HODNOTA STAVEBNÝCH POZEMKOV,
ZÁHRAD, ZASTAVANÝCH PLÔCH A NÁDVORÍ A OSTATNÝCH PLÔCH
V MESTE KOŠICE

       Obec s počtom obyvateľov 
				
	Stavebné
pozemky

(v eurách/m²)	Záhrady, zastavané plochy a nádvoria, ostatné plochy

            (v eurách/m²)	

	
		
     5,31		
	Obce, ktoré sú sídlom kraja 	     53,11